Bitiugas
Bitiugas (rus. Битюг) – upė Rusijoje, Tambovo ir Voronežo srityse; Dono kairysis intakas. Prasideda prie Tokarevkos kaimo Tambovo srityje, teka į pietvakarius Okos-Dono lyguma. Slėnis vietomis pelkėtas. Dešinysis krantas aukštas, apaugęs lapuočiais medžiais, kairysis krantas žemas, jam būdingos išdirbtos stepės. Bitiugas užšalęs nuo gruodžio vidurio iki kovo pabaigos. Aukštupys vasarą išdžiūsta. Prie Bitiugo įsikūręs Bobrovo miestas.